Downloaded from YTS.MX
Official YIFY movies site: YTS.MX
Unde e Jack?
Va ajunge.
DEȘTEPTAREA ORAȘULUI VÂNTULUI CU JACK ȘI MAGGIE
Bună dimineața, Chicago! Vă mulțumim că ascultați Deșteptarea.
- Cel mai bun show de dimineață. - Am venit!
Sunt năvalnicul Jack Russo,
iar alături de mine
se află sclipitoarea mea colegă, Maggie Quinn.
Ai răgușit? Ce se întâmplă?
Ai ajuns la pubertate acum, în direct?
N-au trecut nici 30 de secunde și deja mă privești pieziș.
Cred că e un record.
Poate n-ai realizat încă, Jack, dar azi e 26 decembrie,
a doua zi de Crăciun.
Eu și migrena mea am realizat asta.
Ai cântat în fața familiei
până la orele dimineții?
Puteți crede că refuză să cânte pentru noi în direct?
Știi că am trac paralizant.
- Cum a fost Crăciunul tău? - Plăcut, mulțumesc.
Am deschis cadouri cu tata, sora mea și familia ei.
Am luat un mic dejun fabulos și apoi am făcut un om de zăpadă.
Ca într-un filmuleț de propagandă. Sunt invidios.
I-a plăcut mamei tale oala electrică pe care am ales-o?
Maggie, mama ascultă! Crede că eu am ales-o.
Scuză-mă că-ți spun, dar mama ta știe
că-ți aleg cadourile de Crăciun de la 15 ani.
- Îmi trimite felicitări de mulțumire. - Serios?
Mă simt trădat. La anul o să-i dau baterii.
Adevărul e că sunt mai entuziasmat pentru diseară.
Aproape că simt gustul prăjiturilor surorii tale.
După cum mulți știu deja, pe 26 decembrie,
familia lui Jack și familia mea iau o cină comună
la Magnolia, clubul de jazz deținut de tații noștri.
Bla, bla, bla! Ideea e că sunt gata de ospăț.
O aduci pe Serena?
Pe Serena? N-aduc nici măcar salată.
Frumos! Ești un gentleman.
Suntem împreună de trei luni. Nu vreau s-o sperii.
Tu-l aduci pe Hunter?
- Nu vreau să mă grăbesc. - Vezi?
- Ești la fel de fricoasă ca mine. - Ba nu!
Dar aștept momentul potrivit, atâta tot.
Sunteți împreună de șase luni? Când e momentul potrivit?
Dragi ascultători, are cineva vreo părere?
Eu aș spune că nouă luni e termenul ideal.
Tragi de timp!
Se pare că avem primul apel.
Ești în direct cu Maggie și Jack.
Jack!
JACK MÂNCĂUL
- Ce faci? - M-am trezit târziu, nu-m mâncat.
Știu. Ți-am ținut locul, ai uitat?
Ce e aia?
Chec de la petrecerea de săptămâna trecută?
Jack, are peste o săptămână!
Dar e chec.
Am adus ce a mai rămas de la cina de Crăciun.
Fantastic!
Telefoanele licăreau ca o instalație de Crăciun dimineață.
Întâlnirea familiei partenerului stârnește asemenea discuții?
Și credeam că doar eu evit asta…
În afară de tine.
Nu evit nimic. Hunter îi va întâlni pe toți la momentul oportun.
O să fie mâncat de viu!
Dacă tu nu-l placi, nu înseamnă că toți simt la fel.
Dar îl plac.
- Dar… - Ce?
Poartă cam multe veste.
- Veste, serios? Asta e tot? - E cam dubios.
Cred că are un secret murdar.
Ești mai rău ca tata.
Le găsești cusururi tuturor tipilor pe care ți i-am prezentat.
Sau ei n-au reușit să mă convingă să-i plac.
- Grozavă emisiune azi! - Mersi, Deb.
Vrei un fursec?
Ba bine că nu!
Cifre bune?
Excelente.
Twitter-ul vuiește
de povești cu întâlnirea familiei partenerilor. „Deșteptarea” e pe val.
- Tare! - În plus, a sunat Judd Crawford
de la Radio Satelit.
- Radio Satelit? - Ce a zis?
Vor să promoveze Deșteptarea Orașului Vântului la nivel național!
Tu glumești? E o farsă?
Ca atunci când ai zis că m-a căutat Mandy Moore?
Aia chiar a fost bună.
- N-aș zice. - Lasă asta! E o veste fantastică!
Bineînțeles. Vor să faceți cinci zile de probă,
ca să vadă dacă publicul lor vă apreciază.
Pe bune? E fantastic!
Nu am cuvinte.
N-a mai pățit asta.
Nimeni n-are chimia voastră.
E timpul să afle întreaga țară ce știu eu.
Deșteptarea Orașului Vântului e radio de calitate! Pur și simplu.
Mulțumim. Dar, orice ar fi, tu ești producătoarea.
- Vii cu noi. - Evident.
În cazul ăsta, scoateți untul din următoarele cinci zile.
Felicitări!
Mags, ajungem la nivel național!
E șansa noastră să schimbăm ceva. E ce ne-am dorit mereu.
- De la penibila emisiune din liceu. - Deșteptarea cu Maggie și Jack!
Cred că se impune salutul prietenilor pe vecie.
Jack, nu!
Ce? E un salut de când am devenit prieteni pe vecie.
Ești mai presus de asta? Hai!
Concentrare, pasiune, personalitate!
Jack și Maggie pe vecie! Da!
Vă deranjez?
Hunter, ai ajuns devreme.
E o problemă?
- Bineînțeles că nu. - Îmi place vesta.
- De unde o ai luat-o? - De la mall.
- Erau la reducere după Crăciun. - Să mergem! Revin într-o oră.
Salut!
N-o să reziste.
Vom face câteva emisiuni de probă
începând de mâine.
Da, e… fantastic.
Ce e?
Îți ascultam emisiunea azi-dimineață și mi s-a părut că tu și Jack râdeați
de faptul că eu și Serena nu suntem invitați la cină.
Nu! Noi avem obiceiul să facem haz pentru emisiune.
Crede-mă, vreau să cunoști gașca Russo-Quinn,
dar la momentul oportun. Te avertizez, sunt nebuni!
Dar de ce nu pot să-ți cunosc tatăl și sora?
Ce treabă are familia Russo cu noi?
Ei bine, tații noștri vin la pachet.
Facem totul împreună. Oficial nu suntem rude,
dar suntem o familie.
Așadar, dacă am rămâne împreună…
vrei să spui că vom petrece toate vacanțele
cu familia lui Jack?
Nu e vorba despre Jack, nu-i așa?
Vă trimiteți mereu mesaje, aveți glume cu tâlc,
aveți până și un salut secret. E cam ciudat, serios.
Hunter, ți-am mai spus că eu și Jack ne cunoaștem de o viață.
Dacă era mai mult între noi, s-ar fi întâmplat deja.
Suntem doar prieteni. Pe cuvânt!
Dar… ai simțit vreodată ceva pentru el?
Nu, bineînțeles că nu.
Bine.
Vesta ți-e impecabilă azi. Ești incredibil de chipeș.
Semeni cu Superman. Am o slăbiciune pentru el.
Ești nerăbdătoare să le dai vestea?
Da. Tata va fi atât de mândru
încât va scoate sticla de Chateau Baptiste din 1967.
Ca să-mi umilească sticla de rosé din 2019?
N-ar îndrăzni asta!
Ce e? S-a întâmplat ceva?
Nu știu. Eu și Hunter am avut o conversație bizară.
Despre ce?
- Era amărât că nu l-am invitat. - Și el?
Serenei nu prea i-a plăcut emisiunea.
M-a silit să-i promit c-o invit la anul.
Deja e ceva pe termen lung.
E o premieră.
- Cine știe ce ne rezervă viitorul? - De asta ești mereu burlac.
Poftim? Sunt realist.
Salutare!
Băiatul meu!
Tată…
ne-am văzut ieri.
- Margaret, încântătoare ca întotdeauna. - Mulțumesc, Martin.
- Maggie! - Tată!
Mulțumesc.
Interesantă emisiune azi…
Ce-i cu nerozia despre teama de-a vă invita partenerii să ne cunoască?
Mai știi când l-am invitat pe Robbie?
După interogatoriul vostru, era să se înece.
Cred că încă face terapie.
Așa da Ziua Recunoștinței!
Robbie era un neghiob.
- Era suporter Red Sox, ce naiba! - Era din Boston.
- Bună, mamă! - Bună, dragule!
Pui asta pe masă?
Ai pus și cartofi sau e doar unt?
I-ai întrebat de emisiune?
Mamă, știi că nu trebuie s-o iei personal.
Dacă ne-ai fi prezentat vreodată una dintre iubitele tale,
ai vedea că știm să ne purtăm.
Vorbește pentru tine!
- Maggie! - Bună!
Ador oala electrică.
- Chiar m-ai nimerit. - Mă bucur că-ți place.
Trădare! Bine?
Uite-i!
Traficul a fost groaznic.
- Ce face voinicul meu preferat? - Bine, bunicule.
Pe o scară de la unu la zece, cum s-a descurcat Moșul?
- Opt și jumătate. - Acceptabil, mai bine ca anul trecut.
- Du-te la mătușa! - Bună!
Le-ați ascultat emisiunea azi-dimineață?
Nu, am pierdut-o.
- Te întreb ceva, Matt. - Așa.
Cum a fost când ne-ai cunoscut pe mine și pe Nancy?
Nu-mi aminti.
Acum, Un socru de coșmar parcă e un documentar.
„Vorbești cu mine?”
Ascultați! Eu și Maggie avem vești excelente.
Stai să ghicesc! Ai decis să-ți vinzi colecția de cartonașe de baseball,
ca să pot elibera mansarda.
Nicio șansă! Sunt o investiție, ai să vezi.
E ceva mai tare.
Emisiunea Orașul Vântului va fi difuzată la nivel național, mâine la Radio Satelit.
Jackson și Margaret ai noștri vor fi celebri!
- Incredibil! - Știi ce cere asta?
Fii atent.
- O îmbrățișare în grup. - Ce?
Haide!
Îmbrățișare în grup!
Ești regina mea.
Așa. La mulți ani!
- Puțin sos? - Da.
Maggie, ai cerut sos de merișoare?
E delicios! V-ați depășit de data asta.
- Sunt de acord. - Mulțumesc.
- Soția are tot meritul. - Noroc!
Mulțumesc, dragule.
- Mi-e dor de umplutura bunicii Nancy. - Și mie, băiete.
Umplutura ei era fantastică.
N-o putem înlocui, dar va fi mereu în sufletul nostru.
Cum se vând biletele la petrecerea de Revelion?
Ce-i cu mutrele astea?
Hai să nu discutăm despre muncă la masă!
Serios? Dar îți place la nebunie.
E în regulă.
Oamenii sunt cu mintea la Crăciun. Vom vinde mai multe zilele astea.
Înainte, se vindeau într-o zi.
Din păcate, vremurile se schimbă.
Să ne facem griji?
Deloc! Vă rog, hai să ne bucurăm de această masă delicioasă.
Îmi dai cartofii, te rog, dacă mai sunt?
Dacă-mi dai curcanul. Sau pasează farfuria.
Are 10 kg, nu vreau să-mi rup spatele.
Ești amabilă? Mersi.
La revedere, tată!
Vă mulțumesc tuturor pentru subiectele emisiunilor viitoare.
Amanda, mulțumesc pentru desert, a fost fantastic.
Mersi. Rețeta faimoasă a mamei.
Am ajutat-o.
De asta a fost atât de bun.
- La revedere. - Pa!
- Ne mai vedem! - La revedere!
Tată, ce se întâmplă cu clubul?
Ce pot să spun, băiete?
Se pare că lumea nu mai ascultă jazz live.
Localul e un reper în Chicago din anii '30.
Lumea nu știe asta?
Toți marii muzicieni ai jazzului au cântat aici.
Știu, băiete.
Dar…
poate e sfârșitul unei ere.
Sam din Cincinnati, ești în direct. Cu ce te putem ajuta azi?
Am făcut cunoștință cu părinții iubitei de Crăciun.
De atunci, e foarte distantă. Mi-e teamă că părinții i-au zis
că merită ceva mai bun.
Tocmai la asta mă refer.
Familia își bagă coada într-un lucru perfect.
- De când sunteți împreună? - Cam trei luni.
Ce ți-am zis? Prea devreme!
Sfatul meu e ca data viitoare să pui cât mai multe întrebări.
- Oamenii adoră să vorbească despre ei. - Eu, da.
Și nu uita să le tratezi fata ca pe o prințesă.
Astfel, vor ști că ești un gentleman.
- Bine, nu e o idee rea. - Sam, ascultă…
Prima întâlnire cu părinții e precum Castelul lui Boswer
din Super Mario. Odată ce treci de asta, restul e floare la ureche.
- Știi ce zic? - Absolut. Mersi.
Cu plăcere, frate. Baftă!
- Pe bune? Ăsta e sfatul tău? - Nu totul trebuie să fie complicat.
E timpul pentru o pauză de publicitate. Nu faceți prostii!
Deșteptarea Orașului Vântului revine.
Ești copil.
De ce? A fost un sfat bun.
A ieșit bine.
Foarte multe apeluri de peste tot.
Una dintre cele mai bune emisiuni. Sper că Judd Crawford e de acord. Apropo!
Vreo vorbă de sus?
Le-a plăcut emisiunea?
- Nu știu cum să vă spun asta… - Nu! Nu le-a plăcut.
Ba nu, mă joc cu voi.
Le-a plăcut la nebunie!
Nu-i frumos, Deb.
Atât de mult, încât vor să faceți o emisiune de Revelion.
Veți fi în direct și-i veți prezenta pe Serena și Hunter familiilor voastre.
Vor să-i prezentăm familiilor noastre în direct?
De Revelion.
Nu le încalcă intimitatea?
Nu cred că Hunter ar fi de acord.
Lăsând gluma la o parte, e cam devreme s-o chem pe Serena.
E vorba de expunere la nivel național.
Puteți ajunge la milioane de oameni!
Sau vreți să rămâneți mereu aici?
Are dreptate. E șansa noastră să ne lansăm.
Unde vor s-o facem?
Caută un local care încă nu e rezervat.
Stai așa! E perfect.
- S-o facem la Magnolia! - Magnolia?
Da! Va ajuta la vânzări.
- Și e publicitate gratis. - Câștigăm toți.
Așadar, da?
- S-o facem! - Cum a zis ea.
Perfect! Vorbiți azi cu Hunter și Serena pentru confirmare.
- Va fi cel mai tare Revelion! - Fantastic!
Nimic nu ne mai stă în calea visurilor!
Gata, lasă-mă jos!
Jack!
- Maggie, Jack! - Ce faceți aici?
Avem o rugăminte.
- Sigur, orice. - În limite rezonabile.
Așadar, ce spuneți?
Numele Magnolia va fi auzit în întreaga țară.
Ce spunem?
Zău așa!
Bineînțeles că suntem de acord!
- E fantastic! - În toată țara.
Rugile ne-au fost ascultate.
Excelent! O sunăm pe Deb și-i dăm confirmarea.
Trebuie să dăm jos decorațiunile de Crăciun
și să pregătim clubul pentru Revelion.
- Așa e! Hai să căutăm cutia de Revelion. - Da.
Tată.
Va fi ca pe vremuri!
Îmi place să-i văd entuziasmați.
Și mie.
- Va fi nemaipomenit. - Da.
Acum trebuie doar să-i convingem pe Serena și Hunter.
Iau cina cu ea diseară. Te sun.
Perfect.
E bunicel.
Mama adora melodia asta.
Hunter!
Am încercat să dau de tine toată ziua. Încep să-mi fac griji.
Vreau să-ți dau o veste grozavă.
Sună-mă!
Hunter.
Unde ești? Te simți bine?
Stai…
Poftim? Doar nu vorbești serios?
Hai să vorbim despre asta.
Așteaptă.
E cineva la ușă.
Știu, Hunter, dar hai să vorbim. Trebuie să…
- Jack, ce faci aici? - Trebuie să vorbim.
Nu știu de ce a venit.
Tocmai a venit.
Hunter, nu ești rațional. Hai să discutăm!
Adică asta e tot?
Te-ai hotărât,
pur și simplu?
Te simți bine?
M-a părăsit iubitul.
Asta chiar e cireașa de pe tort.
Cireașa de pe care tort?
Serena tocmai m-a părăsit.
Nu e bine deloc.
- Da. - Vai, Jack…
Da.
Ce om se desparte de tine la telefon?
Se știe că după două săptămâni
n-o mai faci prin mesaje, iar după o lună, prin telefon.
- Fii bărbat, Hunter! - Lasă asta!
Ce facem cu emisiunea de Revelion? Ne trebuie un plan.
La asta te gândești tu acum?
Da, e șansa noastră!
Ba nu. E un dezastru. Trebuie s-o sun imediat pe Deb.
N-o putem suna pe Deb!
Dar cum vom mai face emisiunea dacă nu avem parteneri de prezentat?
Angajăm actori care să pretindă că sunt Hunter și Serena.
- E o idee groaznică. - De ce?
Fața lui Hunter este în toate conturile mele online.
Așa e.
Nu pot să cred că sunt singură.
Din nou.
Cum am mai putea face senzație cu emisiunea?
Nu ești deloc amărât din cauza Serenei?
Ba da, dar dacă n-a fost să fie, n-ai ce să faci.
Suntem doi oameni care dau sfaturi despre relații amoroase,
dar nu ne prea pricepem la relații.
Ce te amuză acum?
O admiratoare a zis să fim împreună și a primit 2000 de aprecieri.
Știu. Vor să fim împreună de la începutul emisiunii.
Asta e!
Ce e?
Ce-ar fi dacă, de Revelion,
noi doi ne surprindem fanii spunându-le că suntem împreună?
Poftim?
- Jack, nu! - Gândește-te!
Fanii ar lua-o razna, vom apărea știri despre noi.
Am avea audiență record, iar producătorii ar vedea că oamenilor le pasă.
- E clar ca lacrima. - Ești dement.
Adică genial?
Tu chiar vorbești serios?
Radio Satelit, Maggie.
Și ce facem când vor afla că am mințit?
Nu trebuie să afle. După ce ajungem la nivel național,
spunem că am decis să rămânem buni prieteni.
Jack, e o idee proastă.
Maggie, cu o emisiune la nivel național am ajuta milioane de oameni
din toată țara.
Ceea ce ne-am dorit dintotdeauna.
- Gândește-te la ofertele pentru cărți. - Te pripești.
Iar Magnolia are nevoie de asta, e clar.
Crezi ce vrei, dar nu accept că e finalul unei ere.
E o nebunie.
Mags, ești cea mai bună prietenă a mea.
N-aș face asta cu nimeni altcineva.
Spune da.
Spune da!
Spune da, haide!
Spune-o, Maggie!
Hai, spune-o!
- Da. - Da!
Ești sigur c-o să ne creadă? Ne știe de multă vreme.
Știu.
De obicei, ție îți plac studioșii excentrici, iar mie…
- Fetele sexy și cool? - Nu asta voiam să spun.
Pot să fiu sexy și cool.
- Ți se pare amuzant? - Nu.
Doar că te știu de atâta vreme, încât e greu să te văd în felul ăsta.
Ai face bine să începi, altfel n-o convingem.
Poate ar trebui…
să ne sărutăm când intră?
Să ne prindă în fapt.
- Să ne sărutăm? Pe gură? - Normal că pe gură!
Trebuie s-o convingem, altfel nu va fi de acord cu petrecerea.
Vreau să văd cu ce am de-a face. Vino să te miros.
- Pe bune? - Da.
- Deci? - Când te-ai periat?
Azi-dimineață, ca un om normal.
- Doar un pupic. Fără exagerări. - Evident! Nu-s dement!
- Planul ăsta al tău e o demență. - Vine!
- Ești gata? - Ești sigur de asta?
Sigur că nu.
Bine, hai!
…ne vom întâlni aici.
Jack! Maggie!
- Mamă, tată! - Ce faceți aici?
Ce se întâmplă?
Am venit să vorbim cu Deb despre detaliile petrecerii…
O iau razna sau voi doi…
Vă sărutați!
Da! Se sărutau!
- Se sărutau? Ce spui acolo? - Dar Serena și Hunter?
- E o poveste lungă. - Ne-am despărțit.
Poftim? Îmi explică cineva ce se întâmplă?
Ei bine, sunt îndrăgostiți!
Am știut mereu că ziua asta va veni.
E adevărat?
Ne-am negat sentimentele mult prea multă vreme.
Nu am reușit să ni le mai ascundem.
Da! Băiatul meu!
E fantastic!
Incredibil… Ascultătorii o vor lua razna!
Asta e problema.
Trebuie să fie secret până la petrecere.
- Nimeni nu trebuie să mai afle. - Așa e.
Fanii vor avea parte de o mare surpriză.
Mereu m-am gândit că e ceva între voi.
E minunat! Absolut minunat!
- O să-i spunem tatălui tău, Maggie. - Nu, nu-i spuneți lui Steve!
O să mă alunge din oraș.
Prostii! Nu-i putem ascunde asta.
Ne întâlnim la Magnolia, ca să fim ajutoarele voastre.
Îmi iau aparatul de electroșocuri, pentru siguranță.
Sunt copleșită de fericire!
Băiete, ne-ai fericit pentru un an!
Și pe mine!
- La revedere! - Pa!
Aveți grijă de voi.
- Pa! - Pa!
- Ce drăguți sunt! - Pa!
Ce?
Le-ai văzut fețele? Nu i-am văzut niciodată atât de entuziasmați.
Ce se va întâmpla când vor afla că i-am mințit?
Nu trebuie să afle.
După Revelion, spunem că am decis să nu ne primejduim prietenia.
Nu știu, Jack.
Pare o idee din ce în ce mai proastă.
E în regulă. Le făceam farse mereu în trecut. Care-i diferența?
Mai știi farsa de 1 aprilie,
când am acoperit toaletele de la Magnolia cu folie de plastic?
- Și tatăl tău a făcut ca Hulk. - Întocmai.
O să mă omoare, nu-i așa?
Tată, te simți bine?
Tată?
Steve, nu te pripi!
E timpul să deschid sticla de Chateau Baptiste din 1967!
Să sărbătorim!
Un sandviș de Jack!
Gata, tată.
Ați realizat în același timp
că sunteți îndrăgostiți?
Da, cam așa.
- E soarta. - Cine a făcut primul pas?
- Jack. - Maggie.
Cine a fost?
- Eu. - Eu.
Adevărul e că amândoi l-am făcut.
Lucram seara în studio și am decis să comandăm o pizza.
Și, deodată, ne sărutam ca două animale flămânde.
- Ușurel, au înțeles. - Bine.
Gata. Vreau s-o deschizi tu.
Tată, nu irosi vinul pe noi.
- Doar nu ne-am logodit. - Da.
Nu mă simt confortabil s-o deschid.
E mult prea scumpă.
Dar toți am așteptat ziua asta ani întregi.
Sau poate n-ai intenții cinstite?
Ba da, sunt.
Sunt foarte cinstite.
- Deschide-o, băiete! - Da!
- Așa, băiete! - Da.
- Am deschis-o. - Da.
Excelent.
Tatăl meu a păstrat sticla aia cinci decenii!
Dacă află că a irosit-o pe o minciună, amândoi suntem morți.
Nu trebuie să afle.
- Te iau și de nevastă. - Ce romantic!
Știai cumva
că toată lumea își dorea să fim împreună?
Nu, deloc.
Dar am auzit-o pe mama spunându-i ceva tatei odată…
O prostie.
Ce a zis?
Mai știi când m-am înscris la concursul de talente
și am cântat prostia aia a mea?
Da, dar n-a fost o prostie.
Și știi cât de prost am fost
când am exersat în fața voastră, la Magnolia?
- Tata te-a filmat. - Încă mă bântuie asta.
În fine, în seara aia am auzit-o pe mama spunându-i tatei
că tu mă priveai cum îl privea mama ta
pe tatăl tău când cânta, în tinerețe.
Dar ei fac mereu din țânțar, armăsar.
Mereu mi-a plăcut să te aud cântând, în principal pentru versuri,
așa că avea dreptate, oarecum.
A fost acum multă vreme.
Aș vrea să nu te fi oprit din cântat, Jack.
Imposibil. După ce am fugit de pe scenă în mijlocul spectacolului?
Știi cât de jenant a fost?
Rămân la karaoke cu prietenii.
E mare păcat,
fiindcă ești foarte talentat.
În fine, trebuie să plec.
Mâine ne trezim devreme.
Din nou.
Noapte bună, Jack.
Nu uitați că azi se pun în vânzare biletele
pentru petrecerea de Revelion de la Magnolia.
Veniți să ne vedeți prezentându-ne partenerii,
în direct, familiilor noastre trăsnite. Cine știe ce va ieși…
Petrecerea începe la opt. Muzică, mâncare, băuturi și voie bună!
În direct din Chicago, Deșteptarea Orașului Vântului se încheie. Nu uitați…
Nu faceți prostii!
Am vești grozave.
Judd Crawford a sunat și v-a invitat la o recepție mâine-seară.
Stai! O să-l întâlnim pe Judd Crawford? E o legendă a radioului!
E mulțumit de audiență și vrea să vă cunoască.
Cred că mi-a stat inima în loc.
Și i-am spus micul vostru secret, iar el e încântat.
I-ai spus? Trebuia să fie o surpriză.
Cineva ca Judd Crawford nu apreciază surprizele.
L-a bucurat vestea și crede că toți vor vorbi de asta.
Judd Crawford crede că toți vor vorbi de noi?
Chiar e ceva major.
De asemenea, aruncați un ochi pe posterele petrecerii.
Jeff le-a împânzit în tot orașul,
iar Judd și ai lui o promovează pe rețelele sociale.
Biletele vor zbura.
Aici scrie că evenimentul va fi transmis în direct pe site-ul lor?
Da, au decis că vor să vă audă, întreaga țară, dar și să vă vadă.
- E vreo problemă? - Bineînțeles că nu.
Sună bine. Orice pentru Judd.
Întocmai.
- E bine. - E fantastic!
Încă sunt în stare de șoc. Judd Crawford!
Ce crezi c-ar trebui să port?
De când îți pasă ce crede lumea de ținuta ta?
De când Judd Crawford ne-a invitat la petrecerea lui.
Nu ești entuziasmată? Ne-ar fi șef.
Maggie?
Maggie!
Maggie, stai!
Ne-am despărțit de două zile, iar el deja umblă cu alta.
Iar cafeneaua asta era locul nostru!
Poate e doar o amică.
Sunt atât de ușor de înlocuit?
Bineînțeles că nu. Ascultă-mă!
Ești unică, Quinn.
- Trebuie să mă liniștesc. - Maggie, stai!
Haide!
- Surpriză! - Ce faci aici?
Mergem la locul tău preferat. Dealul arțarilor.
Și am un termos plin cu ciocolată caldă în rucsac.
- Nu am chef. - Ghinion!
Nu te las să-ți plângi de milă din cauza lui Hunter.
- Ia-ți haina și haide! - Jack.
Sania asta, dacă ar putea vorbi,
ar spune nenumărate povești despre noi doi pe derdeluș,
fără pic de efort, cu o excepție,
după săritura mea fantastică,
când mi-am rupt mâna, iar tu m-ai cărat pe sania asta,
două ore, până la spital. Ții minte?
Bine.
Dar fără sărituri.
Sunt sălbatic de felul meu, nu promit nimic. Dar îngheț, deci haide!
- Fără sărituri. - Hai!
Ia viteză!
- Hai! - Așteaptă.
Mersi pentru ziua de azi.
A fost minunată.
- Mi-a prins bine. - Nu-mi las prietena să jelească.
Uneori…
uit cât de drăgălaș poți fi.
- Pa! - Ne vedem diseară.
Jack?
Nu face prostii!
Nu.
A fost o zi grozavă.
Parcă eram iarăși copii.
Ești îndrăgostită lulea, nu-i așa? Ți se vede pe chip.
Poftim?
Nu sunt.
Nu ești?
Ba da, sunt.
Bineînțeles că sunt.
Vreau doar să ai grijă.
Știi că-l simpatizez pe Jack,
dar nu știu dacă am încredere în privința asta.
De ce?
Încă nu-i pot ierta faptul că te-a lăsat baltă
ca să meargă la bal cu Bianca Bell.
Ai fost devastată, îți amintești?
Da, dar a fost acum multă vreme.
Știu că l-ai iubit dintotdeauna.
L-am iubit dintotdeauna?
Haide, Maggie…
De ce crezi că celelalte relații n-au rezistat?
Tata de-abia așteaptă petrecerea.
Speră că o nouă generație de clienți va revitaliza clubul.
Da.
De-abia aștept să-i văd privirea când localul va fi plin.
- Aș vrea să fie și mama aici. - Și eu.
Da!
- Tată, ce s-a întâmplat? - Am vorbit la telefon cu Deb.
Compania a contractat formația The Davin Bros pentru petrecere!
- Va fi fenomenal! - Dar nu sunt costisitori?
E o investiție.
Magnolia are nevoie de o nouă imagine.
Ce noapte poate fi mai potrivită decât noaptea de Anul Nou?
Sună bine, dar sper că ai grijă la buget.
Să-mi iau alt smoching?
Vorbești serios? Nu exagera. Fii tu însuți.
Bine.
E în regulă.
Bună, Deb.
- E timpul să sărbătorești. - De ce? Ce s-a întâmplat?
Biletele s-au epuizat într-o oră.
Va fi petrecerea secolului.
Dumnezeule, ce nebunie!
Distrează-te la recepția lui Judd! Meriți asta din plin.
Mersi, Deb.
Biletele s-au epuizat!
Ce?
Ce ți-am spus? Va fi o noapte nemaipomenită!
Știi ceva? Poate ar trebui să-ți iei alt smoching.
Așa da!
Magnolia a revenit, simt asta! Vino!
Tată…
Scuză-mă, ești Jack Russo?
Salut! Da. Tu cine ești?
Sebastian Weber.
Sunt asistentul lui Judd. Te așteaptă. Pe aici!
Stai, o aștept pe Maggie…
Bună!
Maggie Quinn, bun venit!
- Mulțumesc. - Ghici cine a venit înaintea ta.
E o premieră. Și nici nu te-am sunat să-ți amintesc.
Am înțeles, tu ești cu organizarea, eu sunt imaginea.
Vă conduc la Judd.
Dle Crawford.
Jack Russo și Maggie Quinn.
Ce plăcere să-mi cunosc cele mai noi vedete în devenire!
Judd. Dle Crawford, e o plăcere să vă cunosc.
Sunteți idolul meu de ani întregi.
Copil fiind, v-am ascultat prima emisiune.
Adu-mi unul plin, te rog.
Să vă aduc ceva?
Deocamdată nu.
Sunteți gata de seara cea mare? Va fi o emisiune specială,
mai ales în lumina veștilor recente, conform cărora e o idilă la mijloc.
Se cocea ceva de multă vreme.
Fanii vor înnebuni la sărutul vostru de la miezul nopții.
- Sărut la miezul nopții? - Da.
Deja îmi imaginez.
Voi doi îmbrățișându-vă pasional,
exact la trecerea dintre ani.
- Nu m-aș mira să cedeze internetul. - Așa e.
Sărutul de Anul Nou.
Da! Adorăm să ne sărutăm!
Mă duc să discut cu cei la Radio 101,6.
Luați-vă ceva de băut.
- Vin alb cu gheață? - Doar mă cunoști.
Vin imediat.
Serios?
Fantastic! Da.
Jack, știai că și Sebastian e cantautor?
Tocmai îi povesteam de trupa ta din liceu.
Sebastian, te caută Judd. Părea ceva important.
Serios? Tocmai l-am văzut.
Mai bine îl cauți.
Mulțumesc. Noroc!
Stai…
Asta e…
Tatăl tău ne punea melodia asta când deschidea clubul.
Știi că dansam pe ea, când eram copii, prefăcându-ne că eram adulți?
Amintește-mi.
Aici?
Da.
Jack.
Nu vreau să intre cineva la bănuieli.
Da, așa e.
Mulțumim pentru tot.
- A fost minunat. - Cu plăcere.
A fost o onoare, dle Crawford.
Spun-mi Judd, te rog.
Judd.
Prevăd un parteneriat excelent în viitor, dacă totul decurge bine de Revelion.
Pe curând.
- Pe curând. - La revedere!
Ai auzit? Judd Crawford prevede un parteneriat cu noi!
Se pare că tot ce ne-am dorit se îndeplinește, nu-i așa?
Da, așa e.
Mi-e foame. Vrei să mâncăm ceva la Magnolia?
Îți fac o pizza hawaiiană de casă.
Preferata mea.
Comandă un Uber.
Comand.
Îți vine să crezi că Revelionul e poimâine?
Știu…
Localul arată grozav.
Mama ar fi impresionată.
Mâine se fac cinci ani?
Da.
Cinele de familie nu sunt la fel fără ea. Doar ea râdea la poantele mele proaste.
Mereu ai fost feblețea ei.
- La tine sau la mine? - Poftim?
Pentru tradiția noastră anuală de comemorare a mamei tale.
La mine, categoric.
- Tu n-ai nimic de mâncare. - Așa e.
În regulă.
Mâine-seară la șapte,
la tine acasă, O viață minunată.
De-abia aștept!
Da?
Da.
Bine.
Ți-a mai trecut dorul de Hunter?
Sinceră să fiu,
nu m-am mai gândit la el de când am fost la săniuș.
Misiune îndeplinită.
Dar tu? Serena?
Nimic nu pare să te supere. Nu înțeleg.
Sincer să fiu, știam că nu va dura.
Când nu e dragoste, e ușor să-ți revii. N-ai inima frântă.
Ți-a fost frântă inima vreodată?
Cu adevărat.
Când Bianca Bell mi-a dat papucii,
am fost devastat. Ți-amintești?
Da. Ai zăcut în pat două săptămâni. Te-am hrănit cu forța.
Am trecut prin multe împreună, nu?
Da.
Aproape prin toate.
Dar tu? Ți-a fost frântă inima vreodată?
O dată.
Cine a fost?
Nu e Hunter. Bobby?
Nu contează.
E în trecut.
Oricine ar fi fost, e un neghiob că te-a lăsat.
Noroc!
Pentru…
O viață minunată.
Pentru o viață minunată!
De ce râzi?
- Ei bine… - Ce e? Spune!
Bine. Nu m-am mai sărutat niciodată la miezul nopții, de Revelion.
Poftim? Serios? Niciodată?
Prima dată va fi cu mine? Ce presiune!
Știu. Nu e de glumă.
În fața atâtor oameni? Sunt îngrozită.
Poate ar trebui…
- Ce? - Nu contează, e o idee proastă.
Spune!
Poate ar trebui să exersăm, ca să nu pară ceva forțat.
Ți-am zis că e o idee proastă.
Păi… nu știu.
Nu vrem să pară…
ciudat.
Întocmai.
Scuze!
Vai! Am fost foarte grațioasă.
Poate ar trebui să așteptăm Revelionul și să vină de la sine.
Jack, încetează! Scârbos!
Te conduc acasă.
Clubul va arăta fenomenal.
Unde e Jack? E aproape 16:30.
Are propriul program.
Ajunge el. Mereu apare când e nevoie de el.
De ce întrebi de el?
- Vreau să mă ajute cu ceva. - Nu te pot ajuta eu?
- Salut! - Vorbești de lup…
Jack, Steve vrea să-l ajuți.
Desigur. Ce vrei să fac?
Urmează-mă.
Vreau să aducem cutia de pahare de șampanie din mașină.
Bine.
Puteam să-l ajut eu.
Să fie lumină!
- Da. Excelent! - Mulțumesc.
- Asta e? - Da.
Bine.
- Așteaptă. - Bine.
Vreau să-ți spun ceva.
Ascultă, mi-a spus tata.
Știu că trebuie să fie o petrecere reușită,
altfel aici va fi un bloc-turn la anul.
- N-o să permit asta. - Nu-ți face griji pentru asta.
Dar? S-a întâmplat ceva?
Jack, știu că tu și Maggie
sunteți împreună de puțină vreme…
dar asta înseamă mult pentru întreaga familie…
Să vă vedem împreună după atâția ani.
Nancy a spus mereu că voi doi sunteți sortiți unul altuia.
Ar fi atât de fericită…
Cred că trebuie să-ți zic ceva…
Așteaptă. Lasă-mă să termin.
Știu că e prematur,
dar vreau să știi că, atunci când va veni clipa…
ai binecuvântarea mea deplină.
Ăsta e…
A fost a lui Nancy. Și-ar fi dorit să ajungă la tine.
Nu pot să-l primesc.
Ba da, poți.
Dar dacă nu rămânem împreună?
Haide…
Văd cum vă mâncați din priviri.
E ceva autentic. Ați fi doi neghiobi dacă v-ați despărți.
Ești un om de ispravă, Jack.
N-aș vrea să-mi văd fiica cu nimeni altcineva.
Nu uita cutia!
Jack, aduci scara ca să mă ajuți să decorez?
Nu mă simt prea bine. Cred că o să plec.
- De-abia ai venit. - Da, știu.
Cred că trebuie să mă întind puțin.
Bine.
Ne vedem la…
șapte.
Îmi cer scuze!
Jack?
Bianca?
Jack!
- Hei! - Bună!
Ce faci aici? Credeam că locuiești în San Francisco.
Nu mai e cazul. Am fost transferată vara asta.
Îți ascult mereu emisiunea.
- Ești o vedetă locală. - Poftim? O asculți?
- Mă flatezi. - Da, ești amuzant.
Îmi amintește de ce îmi erai drag în liceu.
Așa.
Chiar ai s-o prezinți pe iubita ta familiei în direct, mâine seară?
De fapt, ne-am despărțit.
Vom surprinde fanii cu altceva.
Glumești!
În cazul ăsta, vrei să bem ceva? Să ne mai punem la curent.
- Nu știu. - Haide!
Locul nostru preferat e după colț.
Bine, sigur.
Da, doar un pic.
Bine, excelent!
- Haide! - Perfect.
Ți-amintești când i-ai arătat fundul dlui Harris?
Cum aș putea să uit? Fugeam pe coridoare în chiloți.
Iar eu te-am invitat la bal după asta…
- Ce era în mintea ta? - Nimic.
- Mereu am regretat asta. - Ce anume?
Că te-am invitat la bal,
chiar dacă știam că aveai o înțelegere cu Maggie.
Uitasem de asta.
Da. Am auzit-o plângând la toaletă
după ce ai întrebat-o dacă se supără dacă mergi cu mine.
Maggie era supărată?
Bineînțeles! Ești bleg? Era îndrăgostită de tine.
Eram doar prieteni. A zis că pot să merg cu tine.
Cât ești de naiv! Tot n-ai înțeles de ce m-am despărțit de tine?
Pentru că vedeam că și tu o iubești.
Ce îndrugi acolo?
Știi melodia pe care voiai s-o cânți la concursul de talente? Era despre ea.
Ba nu.
Ba da, era evident. Ți-am găsit versurile în bancă.
Apropo, ce mai face Maggie? Am auzit că mama ei a murit.
Fir-ar!
- Ce e? - Cât e ceasul?
Opt fără un sfert. De ce?
Îmi pare rău, dar trebuie să plec. Am uitat cu desăvârșire.
Sunt un amețit.
Pa!
Maggie! Te rog!
Te rog!
Maggie!
Maggie, îmi pare nespus de rău.
N-aveam mintea limpede și am pierdut noțiunea timpului.
Jack, e târziu. Trebuie să dorm. Du-te acasă!
Maggie, te rog!
Îmi pare rău!
Îmi pare foarte rău, dar acum sunt aici.
Comandăm ceva și ne uităm la film.
Mâine dimineață avem emisiunea, apoi petrecerea.
Sau ai uitat și despre asta?
- Cum mă pot revanșa? - Mai bine pleci.
Nu putem vorbi despre asta? Te rog.
Ce-ai făcut astă-seară, încât ai uitat de noi?
E o poveste hazlie, zău.
Am dat nas în nas cu Bianca.
Bianca Bell.
Din liceu?
Da. Am luat masa împreună, iar apoi…
Rușine să-ți fie că m-ai amăgit…
Rușine să-mi fie…
că nu mă-nvăț minte.
Poftim? Ce vrei să spui?
Mai bine pleci, Jack.
Te referi la bal?
Maggie, nu știam. Nu ți-aș mai face asta niciodată.
- Tocmai ai făcut-o. - E altceva.
Ba nu e.
Jack, mi-ai făcut asta de când ne știm.
Mă pui pe locul doi, profiți de faptul
că știi că aș face orice pentru tine dacă pocnești din degete.
Ba nu. Ești cea mai bună prietenă a mea. Fac orice pentru tine.
Până când cineva mai cool…
și mai sexy își face apariția?
Nu e corect.
Hai să trecem de ziua de mâine.
Am fost o neghioabă crezând
că aceste ultime zile…
au însemnat ceva.
Dar așa e, Maggie. Au însemnat enorm.
Dar?
Dar…
nu putem permite ca relația noastră
să afecteze emisiunea.
Doar despre asta îți pasă, de fapt. E incredibil.
Haide, Maggie…
Fii rezonabilă.
Nu mă pricep la relații, știi bine.
Nu vreau să risc să te pierd.
Uneori…
riști totul,
fiindcă orice altceva n-are sens.
Poate că într-o zi
vei înțelege asta.
Ce vrei să spui?
Jack, pleacă, te rog.
Maggie…
Bună, tată. Eu sunt.
Poți vorbi?
Clubul arată fantastic.
Ai făcut o treabă nemaipomenită.
A participat toată familia.
Noroc!
Dar nu de asta ai venit.
Ce ai pe suflet, draga mea?
Cum ți-ai dat seama că mama e aleasa?
Doamne…
E greu de spus cum mi-am dat seama…
dar cred că m-aș putea gândi la o zi
în care făceam curățenie în mansarda bunicului tău,
iar mama nu voia să calce acolo, fiindcă o îngrozeau păianjenii.
Da, mereu țipa când vedea vreunul.
Dar în acea zi,
m-a auzit căzând
și izbindu-mă de podeaua de lemn de acolo
și a fugit…
mai repede ca vântul până în mansardă.
A trecut printr-o mulțime de pânze de păianjen.
Avea părul plin de ele.
Și-a înfruntat cea mai mare teamă pentru tine.
Când am văzut-o făcând asta, am realizat cât de mult mă iubea.
Mi-e foarte dor de ea.
Știu.
Și mie.
Ar fi foarte mândră să vadă ce femeie ai devenit.
Nu sunt convinsă.
Glumești? Radiezi integritate și bunătate.
Niciun părinte nu-și poate dori mai mult.
Tată…
Cred că trebuie să-ți spun ceva.
E vorba despre Jack?
Da.
Chiar îl iubești, nu-i așa?
Da, așa cred.
Și care e problema?
Nu cred că el…
ar trece prin pânze de păianjen pentru mine.
Jack are un suflet bun,
dar n-a știut niciodată să-și exprime sentimentele.
De ce crezi c-a avut atâtea relații scurte?
De ce?
Fiindcă îi e teamă că va suferi.
Adică ar trebui să aștept
până el se decide să se maturizeze și să-și exprime sentimentele?
Asta depinde de tine.
Dar meriți pe cineva
care ar urla de pe acoperișuri cât de mult te iubește.
Mulțumesc, tată.
Să nu te mulțumești cu mai puțin.
Da.
Unde e? Nu dau de ea.
Nu știu. Nu întârzie niciodată. Sper că e bine.
Ai făcut ceva?
Poftim? Nu.
De ce ai spus asta?
Fiindcă ești tu.
- Iată-te! - Slavă Domnului! Intrați într-un minut.
- Te simți bine? - Trebuie să începem. Pune-ți căștile.
Bună dimineața și bine v-am regăsit la Deșteptarea Orașului Vântului.
- Sunt Jack Russo. - Iar eu sunt Maggie Quinn.
Azi e o zi palpitantă pentru noi.
Petrecerea noastră de Revelion e diseară, la Magnolia.
Și avem o surpriză pentru voi.
Biletele s-au epuizat, dar ne puteți urmări pe online,
ca să nu pierdeți nimic.
Cum te simți, Maggie?
Sunt neliniștită, sinceră să fiu. Vreau să terminăm odată.
Dar e ceva important când prezinți pe cineva familiei.
Sincer, eu sunt îngrozit, dar ar trebui să fie distractiv.
Dacă spui tu.
- Ar trebui să luăm un apel. - Perfect!
- Ești în direct cu Jack și Maggie. - Cum te putem ajuta?
Sincer să fiu, nu știu de ce vă temeți.
Când mi-am cunoscut soția, am prezentat-o familiei după o lună.
Voiam să-mi încep viața cu ea.
Serios? Atât de repede?
Cum ai știut că ea e aleasa?
Gândul că o puteam pierde era mai înfiorător decât orice angajament.
Ce-a fost asta?
- N-ai spus o vorbă. - Îmi iau o cafea. Vrei ceva?
- Așa vrei să fie? - Deci nu.
Te rog!
- Putem vorbi? - Ne vedem diseară.
Dacă ți-amintești să vii.
Mulțumesc mult.
Maggie.
- Hunter. - Bună!
- Ce mai faci?
Bine.
- Dar tu? - Bine.
Îți tot ascult emisiunea.
Pare că mergi înainte cu planul de a-ți prezenta iubitul,
chiar dacă nu mai suntem împreună. Cumva…
ieși cu cineva?
Te pot întreba același lucru.
Poftim?
Te-am văzut deunăzi cu cineva.
Avea palma peste a ta.
Sora mea, Madison?
- Sora ta? - Da. Ai fi recunoscut-o,
dacă nu ți-ar fi fost teamă să-mi cunoști familia.
Am presupus că…
Vai!
Pe cine vei prezenta familiei?
Ne vom surprinde fanii cu ceva diferit.
- Da? - Da, e o nebunie.
În fine… Vrei să bem o cafea?
Da.
Perfect.
- Tur de culise la Teatrul Goodman? - Da.
Hunter, elevii tăi o să te adore!
Da, știu. Așa e…
Dar tu ce mai faci?
Tot orașul vorbește despre evenimentul de diseară.
Ascultă…
Hunter,
îmi pare foarte rău pentru tot.
Nu meriți pe cineva
care își ascunde sentimentele pentru altcineva.
Da. Recunoști, în sfârșit?
Da. Credeam că, alături de cineva ca tine, acele sentimente vor dispărea.
De-ar fi atât de ușor…
Da.
- Noroc pentru asta! - Da.
- Pentru prieteni. - Pentru prieteni.
- Și cafea. - Da.
- Salut, tată. - Jack, ce faci aici?
- Mi-am zis să trec să văd cum arată. - N-ar trebui să vă pregătiți?
Ne-am cam certat.
E posibil s-o pierd.
E imposibil. Ești totul pentru ea.
Știu. Mi s-a părut ceva aproape banal tot timpul ăsta.
Ei bine, trebuie să faci ceva ca să-i arăți ce reprezintă pentru tine.
De unde să încep?
O cunoști mai bine ca oricine. Trebuie să fie ceva.
Ce ar face-o fericită?
Știu ce trebuie să fac.
Așa, băiete!
Mulțumesc, tată.
- Mulțumesc. Următorul! - Mulțumesc.
N-ar trebui să fi apărut deja?
Sunt pe drum. Vor să mărească suspansul!
Bună, frumoaso!
- Salut, Jack. - Salut!
Iată-l pe Jack!
Salut, Jack!
Ești tare spilcuit astă-seară. Ești nerăbdător să faci dezvăluirea?
Da. Puțin agitat, dar sunt gata, în sfârșit.
Ați văzut-o pe Maggie?
Nu încă, dar va ajunge.
Mă duc s-o caut chiar acum.
Am ascultat emisiunea azi.
Îmi pare rău, Judd. Maggie se simțea rău.
Mi s-a părut în regulă.
- Serios? - Vreau să discutăm ceva.
Am vorbit cu directorii.
Credem că sunteți atât de buni
încât v-ați descurca și cu emisiuni separate.
Maggie știe asta?
I-am menționat ideea la telefon și părea foarte interesată.
Iat-o!
- Bună! - Ești încântătoare, Maggie.
Mulțumesc.
Aduc echipa de filmare și putem începe.
Bună!
Arăți superb.
Mulțumesc.
Judd mi-a spus că ești interesată să ai propria emisiune. E adevărat?
E timpul să facem ceva separat.
Chiar crezi asta?
Întâi Hunter, acum asta.
Poftim?
V-am văzut azi.
De ce-ți pasă, Jack?
Serios? Ai venit cu ea?
- I-am dat biletul meu. - I-ai dat și un buchet?
- Maggie. - Bună!
Ce mult a trecut!
Arăți foarte bine.
Mulțumesc.
Fac cursuri de Pilates. Ar trebui să vii.
Da, o să mă gândesc.
Mă duc să-mi iau ceva de băut.
Maggie.
Nu sta așa, du-te după ea!
Dacă i-ar fi mai bine fără mine?
Cine e drăgălașul care tocmai a intrat?
Sebastian. Du-te la el.
Bine. Ce frumușel!
Da.
Draga mea, ești foarte frumoasă.
Ca o față regală.
Mulțumesc, tată.
Aceea e Bianca Bell?
- Ce face aici? - Bună întrebare.
Ce se întâmplă?
Maggie, haide!
Baftă!
În zece secunde, da?
Eu și Bianca suntem doar amici.
Nu suntem împreună, poți face ce vrei.
Dar…
Trei, doi, unu.
Salutare tuturor și bun găsit la petrecerea de Revelion,
în direct de la legendarul club Magnolia!
Vă mulțumim tuturor pentru prezență, fie în club, fie online.
Va fi o seară nemaipomenită, cu o surpriză specială.
Pentru început, toată lumea să-și aleagă un partener de dans,
inclusiv cei de acasă.
Talentații The Davin Bros vor da startul petrecerii.
Dați-i drumul, băieți!
În regulă. Lăsăm lumea să danseze, apoi avem concursuri pentru fani.
La 23:45 veți urca înapoi pe scenă, pentru marea dezvăluire,
iar la miezul nopții vă veți săruta ca-n povești.
Sună bine?
Da, sigur.
Da, cred.
Ce-a fost asta?
Nimic.
Reveniți-vă!
Arătați mai mult entuziasm dacă vreți parteneriatul ăsta!
Așa!
Sper că i-ai zis Biancăi despre surpriză,
altfel va fi derutată la miezul nopții.
Nu sunt cu ea. A venit să ne sprijine.
N-am mai văzut clubul așa de ani de zile!
Da, câtă lume!
Tocmai vorbeam cu un fan înfocat de-al vostru
și îmi zicea încontinuu cât de reconfortant este
că voi nu ascundeți niciodată adevărul față de ascultători.
Sunt foarte mândru de amândoi.
Ne dăm silința.
Da.
Trebuie să iau aer.
Felicitări!
Pentru participare, primiți vouchere la Magnolia!
Aplaudați-i!
A venit momentul pe care îl așteptați cu toții.
Așa e. Marea surpriză.
După cum ați realizat deja,
Hunter și Serena nu ne vor cunoaște familiile.
Iar motivul este…
Motivul este…
Ce se întâmplă?
Motivul este…
- Jack, nu pot face asta. - Cum adică?
- Trebuie să spun adevărul. - Nu face asta!
Adevărul este…
că Hunter și Serena nu sunt aici astă-seară
fiindcă s-au despărțit de noi.
Iar eu și Jack am decis,
în interesul acestei seri, să pretindem că suntem împreună.
Știu c-am fi avut audiențe grozave,
ceea ce ar fi fost fantastic, dar nu asta contează.
Pe parcurs,
am început să uit că asta era…
doar o minciună.
Când adevărul este
că pentru mine n-a fost o minciună.
Îmi pare foarte rău!
- Treci la publicitate! - Exclus! E dramă adevărată.
Filmează!
Maggie are dreptate.
A fost ideea mea să ne prefacem că suntem împreună.
Dar planul s-a întors împotriva mea,
fiindcă, după o prietenie de o viață,
am înțeles că Maggie a fost mereu aleasa mea.
Înseamnă mai mult pentru mine decât orice carieră.
De fapt, legendarul Judd Crawford
m-a întrebat dacă aș vrea să am propria emisiune.
Iar răspunsul e nu.
Nu mă pot trezi știind că n-o să-mi văd cea mai bună prietenă,
iubirea vieții mele.
Maggie, te iubesc.
Îmi pare rău că mi-a luat atât să înțeleg.
Mi-era teamă.
Dar tu ești cea mai deșteaptă,
cea mai cool și cea mai sexy femeie pe care o cunosc.
Am început să scriu melodia asta în liceu.
Se pare că era pentru Maggie dintotdeauna.
Știu, mi-a luat ceva vreme.
Toți ne trăim viața
Ascunzând mereu ceva
Un secret ascuns de-un zâmbet
Nu pot ști ce va fi
Dar nu riști, nu câștigi
Așa că pun totul în joc
După tot acest timp
Ai fost tu
Ai fost mereu tu
M-am mințit de-atâtea ori
C-ar mai putea fi altcineva
Și copilul din mine,
Și bărbatul de acum
Știm amândoi
Se pare că toată lumea știe
Ai fost tu
Ai fost mereu tu
M-am mințit de-atâtea ori
C-ar mai putea fi altcineva
Ai fost mereu doar tu
Ai fost mereu tu
Spune-mi, vrei să fii
Prima mea iubire
Oare sigur e aievea?
Acum știu ce-am de făcut
Simt cu toată ființa mea
Sunt sigur că tu ești
Mi-a intrat ceva în ochi.
Ce spui, Maggie?
Ne sărutăm la miezul nopții?
Sărută-l!
Jack, nu-mi vine să cred că ai cântat pentru mine.
În fața atâtor oameni.
Și l-ai refuzat pe Judd Crawford?
Ești sigur?
N-am fost mai sigur niciodată în viață.
Zece, nouă, opt, șapte,
șase, cinci, patru, trei, doi, unu!
La mulți ani!
La mulți ani, Steve!
A trecut prin pânze de păianjen pentru ea.
Ce?
A trecut prin pânze pentru ea!
Nici eu nu vreau să fac o emisiune fără Jack.
Suntem mai buni împreună.
Cred că ai dreptate. Bun venit în echipă!
Știu că de-abia ne-am cuplat,
dar mă întrebam dacă ai vrea să-mi cunoști familia.
De când așteptam să întrebi!
UN AN MAI TÂRZIU
Mulțumesc.
Pentru ce?
Pentru cel mai bun an din viața mea. Totul pare perfect.
Stau zilnic cu cea mai bună prietenă și cu iubita.
Și eu îți mulțumesc,
fiindcă simt același lucru de când ne-am cunoscut.
Aniversare plăcută!
Ce e asta?
Ești plin de surprize!
Trebuie să te țin în priză, ca să nu săruți pe altul la Magnolia.
Doamne!
Inelul mamei.
Te iubesc, Margaret Nancy Quinn.
Nu vreau să merg la săniuș cu nimeni altcineva.
Vrei să fii soția mea?
Da!
Da, vreau!
Subtitrarea: Marian Mangalagiu